गया : बिहार क पहिल महिला डाकघर गया मे खुलल। राज्य मे एहन डाक घरक संख्या बहुत जल्द बढत। बिहार परिमंडल क मुख्य डाक महाध्यक्ष बिग्रेडियर जी भुयान गया क एपी कॉलनी मे बिहार क पहिल महिला पोस्ट आफिस क उद्घाटन केलथि। ओ कहला जे बिहार आब हर क्षेत्र मे तरक्की क नव निशान बना रहल अछि। बिहार क धीया लड़का कए पछाडि कए खुद आगू निकलि रहल छथि । आइ अधिकतर बैंक मे लडका स बेसी लडकी देखा रहल अछि। लड़की एहि जूनून कए देखैत राज्य सरकार निर्णय लेलक अछि जे महिला लेल किछु नव कैल जाए। महिला कए बेसी स बेसी सुविधा सुविधा प्रदान करबा लेल महिला डाकघर खोलल जा रहल अछि। एहि डाकघर मे अधिकारी स लकए ग्रेड फोर क कर्मी तक सब महिला छथि। 